**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. február 10.-én 17 óra 30 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Tima Zoltán Ferenc

 Szórád Zoltán

 Gyenge András

 képviselők

**Távol van**:

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**3/2016.(II. 10.) önkormányzati határozat**

Nagyacsád Község Önkormányzatának képviselő-testülete 2016. február 10-i ülésének napirendjét az alábbiak szerint határozza meg:

1. Nagyacsád Község Önkormányzat 2016. évi költségvetésének tárgyalása

előadó: polgármester

1. Nemesgörzsönyi Közös Önkormányzati Hivatal 2016. évi költségvetésének tárgyalása

előadó: polgármester

1. Pápakörnyéki Önkormányzatok Feladatellátó Társulás Társulási Megállapodás módosítása

előadó:polgármester

1. 2016. évi közbeszerzési terv tárgyalása

előadó: polgármester

1. 2016. évi munkaterv tárgyalása

előadó:polgármester

1. Vegyes ügyek

előadó: polgármester

Napirendek tárgyalása:

1. **Nagyacsád Község Önkormányzat 2016. évi költségvetésének tárgyalása**

**előadó: polgármester**

Szalóky Nándor polgármester elmondja, hogy az előterjesztést mindenki megkapta. Az előirányzatok a tavalyi év teljesítései alapján kerültek megtervezésre. Kormányzati funkciónként tartalmazza a költségvetést. A bevételi oldalon a normatív támogatások és a saját bevételek szerepelnek. Nagy eltérés nincs a tavalyihoz képest. A beruházások között szerepel egy urnafal építése, busz öböl építése, a könyvtári kötelező infrastruktúra fejlesztése, és az óvodába egy gázkazán vásárlása. A téli szünetben egyszer állt le a kazán. Odafigyelést igényel.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**2/2016.( II.17.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2016. évi költségvetéséről szóló,fenti számú rendeletét az előterjesztésben foglaltaknak megfelelően megalkotja.

**2.)Nemesgörzsönyi Közös Önkormányzati Hivatal 2016. évi költségvetésének tárgyalása**

**előadó: polgármester**

**elődadó: polgármester**

Szalóky Nándor polgármester elmondja, hogy az előterjesztést mindenki megkapta.

Novák Edit aljegyző elmondja, hogy a költségvetésben a bérek szerepelnek, valamint a dologi kiadások között csupán a hat hivatalt érintő előfizetési díjak, üzemeltetési szerződések, jogtár és közlöny előfizetés díjak. A rezsi költséget az önkormányzatok maguk fizetik, és a fennmaradó normatíva erejéig kerülnek beszámlázásra a közüzemi díjak.

Szalóky Nándor polgármester megkérdezi, hogy ki kap jubileumi jutalmat?

Novák Edit aljegyző tájékoztatja a testületet, hogy egy mezőlaki kolléganőnek 2012-ben elmaradt a jubileumi jutalom kifizetése és az került be a költségvetésbe.

Szalóky Nándor polgármester elmondja, hogy 2012-ben nem volt közös hivatal, ez nem terhelheti Nagyacsádot.

Novák Edit aljegyző elmondja, hogy igaza van, az elszámolásnál figyelembe lesz véve.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**4/2016.(II.10.) önkormányzati határozat**

Nagyacsád község Önkormányzat Képviselő-testülete a Nemesgörzsönyi Közös Önkormányzati Hivatal 2016 évi költségvetését a határozat 1. melléklete szerinti tartalommal elfogadja.

1.) A 2016. évi költségvetési évben a Nemesgörzsönyi Közös Önkormányzati Hivatal

**a) bevételi főösszege: 75.318 ezer forint**; melyből

 aa) intézmény finanszírozás 75.318 ezer forint

**b) kiadási főösszege: 75.318.- ezer forint**, melyből

 ba) személyi juttatások: 48.412.- ezer forint,

 bb) munkaadókat terhelő járulékok: 12.640.- ezer forint,

 bc) dologi, és egyéb folyó kiadások: 14.266.- ezer forint,

 c) átlagos statisztikai állományi létszáma: 15 fő.

2.) A Képviselő-testületek a Közös Önkormányzati Hivatalban a béren kívüli cafetéria juttatás mértékét egységesen bruttó 200.000 forint összegben határozzák meg.

3.) A képviselő-testületek megbízzák Nemesgörzsöny Község Polgármesterét, hogy a Közös Önkormányzati Hivatal költségvetésének Nemesgörzsöny Községi Önkormányzat 2016. évi költségvetésébe való beépítéséről gondoskodjon.

4.) A Képviselő-testületek megbízzák a jegyzőt, hogy a költségvetés végrehajtásáról gondoskodjon.

Határidő: 2016. február 15.

Felelős: polgármester,a végrehajtásért: jegyző

**3.)Pápakörnyéki Önkormányzatok Feladatellátó Társulás Társulási Megállapodás módosítása**

**előadó:polgármester**

Szalóky Nándor polgármester elmondja, hogy az előterjesztést mindenki megkapta. A megállapodás módosítására azért van szükség, mert a jogszabályi változások miatt a családsegítő- és gyermekjóléti feladatok összevonásra kerültek és új kormányzati funkciót kapott, melyet a megállapodásba is fel kell venni.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**5/2016.(II.10.) önkormányzati határozat**

Nagyacsád Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 15. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

Határidő: Azonnal

Felelős: Polgármester

**4.)2016. évi közbeszerzési terv tárgyalása**

**előadó: polgármester**

Szalóky Nándor polgármester elmondja, hogy az előterjesztést mindenki megkapta. Az önkormányzat nem tervez akkora beruházást, mely a közbeszerzési értékhatárt elérné, így nullás a terv.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**6/2016. (II.10.) önkormányzati határozat**

Nagyacsád Község Önkormányzatának Képviselő-testülete az önkormányzat általános közbeszerzési szabályzata alapján az önkormányzat 2016. évi közbeszerzési tervét az előterjesztésnek megfelelő tartalommal jóváhagyja.

Felhatalmazza a polgármestert a szükséges intézkedések megtételére.

**Határidő: Azonnal a tervnek a Közbeszerzési Hatóság által működtetett Közbeszerzési Adatbázisban történő közzétételére vonatkozóan a közbeszerzésekről szóló 2015. évi CXLIII. törvény 43. § (1) bekezdés a) pontja alapján.**

**Felelős: Novák Edit aljegyző**

**5.)2016. évi munkaterv tárgyalása**

**előadó:polgármester**

Szalóky Nándor polgármester elmondja, hogy az előterjesztést mindenki megkapta. Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**7/2016. (II.10.) önkormányzati határozat**

Nagyacsád község Önkormányzatának Képviselő-testülete az előterjesztett 2016.évi munkatervet a javaslat szerint elfogadja.

**Határidő**: 2016.évben folyamatos

**Felelős**: polgármester

**6.)Vegyes ügyek**

**előadó: polgármester**

Szalóky Nándor polgármester elmondja, hogy az iparűzési adó rendelet tervezetét mindenki megkapta. Véleményeztetése szintén megtörtént, jóváhagyásra került. Az adófizetési kötelezettségben változás nem történik, csupán az önkormányzat által nyújtandó kedvezmény számít deminimis támogatásnak.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**3/2016.( II.17.) önkormányzati rendelete**

Nagyacsád község Önkormányzat Képviselő-testülete úgy döntött, hogy a helyi iparűzési adókról szóló 7/2011 (VIII.25.) önkormányzati rendelete módosításáról szóló fenti számú rendeletét az előterjesztésben foglaltaknak megfelelően megalkotja.

Szalóky Nándor polgármester elmondja, hogy a polgárőrség benyújtotta a 2015. évi támogatásról beszámolóját. Javasolja elfogadásra.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**8/2016. (II.10.) önkormányzati határozat**

Nagyacsád Község Önkormányzatának Képviselő-testülete úgy döntött, hogy Nagyacsád Polgárőr Egyesület 2015. évi beszámolóját elfogadja.

Felelős: polgármester

Határidő: azonnal

Szalóky Nándor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. február 10. -i nyilvános ülést 18 óra 00 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**